पाएं अपने शहर की ताज़ा ख़बरें और फ्री ई-पेपरडाउनलोड करें
जिले थाना अध्यक्षों की ओर से बनाए गए लगभग अधिकांश सोशल मीडिया ग्रुप, सेनानी ग्रुप में कई तरह से गलत संदेश और वीडियो वायरल किया जा रहा है। इस दुष्प्रचार से जिले की पुलिस की बदनामी हो रही है। जबकि यह दूसरे परदेस और अन्य जगहों से संबंधित पोस्ट व वीडियो है। इस मामले को गंभीरता से लेते हुए एसएसपी बाबू राम ने गुरुवार को एसडीपीओ और एसएचओ को इस बाबत कार्रवाई करने का निर्देश दिया है। उन्होंने कहा है कि इससे पुलिस की छवि खराब हो रही है। किसी भी पुलिस अधिकारियों की ओर से खंडन भी नहीं किया जा रहा है।
आश्चर्य व्यक्त करते हुए एसएसपी ने एसडीपीओ और एसएचओ को इसे देखने का निर्देश दिया है। उन्होंने यह भी कहा कि ऐसे पोस्ट जो डाल रहे हैं, उनकी पहचान कर आवश्यक कार्रवाई की जाए। ऐसे लोग को बख्शा जाना कतई उचित नहीं है। वहीं, एसएसपी ने लॉकडाउन के पालन के लिए थानेदार को सुबह से ही लगने को कहा है। लॉकडाउन के लागू करने में लापरवाही और क्राइम कंट्रोल में में रूचि नहीं लेने को लेकर बहादुरपुर थाना के इंस्पेक्टर इंचार्ज सुबोध ठाकुर के खिलाफ एसएसपी बाबू राम ने वरीय अधिकारी को कार्रवाई के लिए अनुशंसा भेजी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn